Leena-Maija ”Titta” Jokinen (s. 23. helmikuuta 1951 Kalanti) on suomalainen laulaja ja näyttelijä. Hänet tunnetaan parhaiten komediarooleistaan televisiossa ja elokuvissa, Komediateatteri Arenan näyttelijänä sekä lukuisista äänirooleistaan piirretyissä elokuvissa ja televisiosarjoissa. Jokinen osallistui Eurovision laulukilpailuihin 1976 Suomen edustajana Fredin ryhmässä kappaleella ”Pump pump”.